
MALI KATEKIZAM O KATOLIČKOJ AKCIJI 











Narav. | 

1. što je Katolička Akcija? 
Katolička je Akcija sudjelovanje organiziranih 
SVj jetovnjaka u hierarhijskom apostolatu Crkve, izvan 


i iznad političkih stranaka, u svrhu ustanovljenja 
općeg Kristovog kraljevstva u svijetu. 


2. što razumijevamo pod riječju  »hierarhijski 
apostolat Crkve«? 

Time razumijevamo, da je Isukrst, kadno je 
ustanovio Crkvu, povjerio zakonitim pastirima brigu, 
da vode duše k njihovoj vrhunaravnoj svrsi, a to je 
upravo predmet njihovog apostolata. 


3. Komu je Isukrst posebno povjerio ovu božan- 
stvenu misiju? 

Sv. Petru i Apostolskom Zboru te njihovim na- 
sljednicima, Papi i biskupima i pod njihovom ovis- 
nošću ostalim članovima svećenstva. 


4. Kada i kako je ova misija bila njima po- 
vjerena? 


Apostolat bi povjeren crkvenim pastirima, kada 
je Isukrst zapovjedio svojim apostolima i njihovim 


1) Smatrao sam shodnim prevesti ovu malu knjižicu o 
Katoličkoj Akciji, jer će tako i šira publika moći da bolje 
upoznade njezinu narav, svrhu, područje rada i organizaciju. 
Koliko je slično važno djelo Mons. J. Pizzarda zgodno za izo- 
braženije krugove, toliko je ovaj mali katekizam podesan pri- 
ručnik za šire krugove. Svi su katolici dužni da upoznaju i 
prouče glavna načela i ustrojstvo Katoličke Akcije, pa im i 
ovaj prijevod može pri tome da dobro posluži. 

nasljednicima, da idu po cijelome svijetu, kako je 
Otac Njega samog poslao, jamčeći im, da tkogod bude 
njih slušao, isto kao da njega samoga sluša, i obe- 
ćavši im svoju pomoć do konca svijeta. Stoga jedino 
crkvena hierarhija imade u punoj mjeri milost i 
vlast da govori i djeluje u ime Kristovo. 


9. Koje dakle mjesto zauzimaju svjetovnjaci u 
apostolskoj uredbi Crkve? | 

Oni se razlikuju od hierarhije, kao što se podanici 
razlikuju od poglavara. Ali krepošću svetog biljega, 
urezana u njihovu dušu po sakramentu Krštenja, a 
osobito po Krizmi, koja ih usposobljuje posebnim na- 
činom za stvari vjere i bogoslužja, i vjernici vrše neku 
vrst svećeništva u širem smislu, po kome postaju po- 
moćnici i suradnici klera. 


6. Kada se je tako shvaćena Katolička Akcija 
pojavila u Crkvi? 

Ona je stara koliko i Crkva, i mi viđamo već 
osobito sv. Pavla, gdje u svojim poslanicama pozdrav- 
lja svjetovnjake u Efezu ili Korintu »koji su se tru- 
dili i mnogo djelovali zajedno s njime u 
službi Gospodina Isukrsta«. No ovi kršćani vršahu 
Katoličku Akciju jedino u potpunoj ovisnosti o hie- 
rarhiji, jer su samo »biskupi postavljeni od Duha 
Svetoga, da upravljaju Crkvom Božjom«. 


. 7. Radi li se dakle ovdje o pravom »sudjelova- 
nju« svjetovnjaka u hierarhijskom apostolatu? 


Dakako. Ne bi bilo dosta nazvati to suradnjom. 
Bez sumnje svjetovnjaci ne mogu biti nazvani sa- 
stavnim dijelom svećenstva. Ali budući da ih je hie- 
rarhija uzdigla na viši plan Katoličke Akcije, oni 
doista »sudjeluju« u apostolatu Crkve. 

8. Može li se osvijetliti još drukčije ovaj način 
sudjelovanja svjetovnjaka u hierarhijskom  aposto- 
latu? a 

Ovdje se može primijeniti evanđeoska priča o 
mladicama navrnutim na panj, od koga one primaju 

nove životne sokove. Možemo također još točnije ka- 
zati, da je Katolička Akcija »desna ruka hierarhiji«. 
I tako možemo govoriti o uzvišenom dosto- 
janstvu Katoličke Akcije. 


> Zahtijeva li se dakle za Katoličku Akciju svje- 
tovnjaka stanovito poslanje? 


Da; članovi Katoličke Akcije moraju biti po- 
zvani i poslani od hierarhije, inače bi se oni uplitali u 
misiju, koja im ne pripada kao vlastita. Po tom treba 
da oni dobiju na to poziv, mandat. 


10. Kako se ovaj mandat ima izvađati? 


Budući da Katolička Akcija dobiva mandat od 
hierarhije, stoga ona mora da posve vjerno vrši od- 
nosne odredbe. Ona angažira na neki način odgovor- 
nost Crkve, u koliko sudjeluje u njenoj vlastitoj mi- 
siji. Zgodno se je reklo, da njezino djelovanje »nije 
direktno u teoretičkom radu, nego eksekutivno u 
praktičnom radu«. Katolička Akcija faktično djeluje 
u »povjerenoj službi«. 


11. Po čemu raspoznajemo, da stanovita osoba ili 
društvo pripada Katoličkoj Akciji? 


Po tome, što je ona službeno pozvana za to od 
hierarhije. Pripadnost Katoličkoj Akciji zahtijeva . 
neku vrst investiture, neko priključenje hierarhiji, 
koje ne može označiti nitko drugi već sama hierar- 
hija. 


12. Za koju je svrhu ova uredba lajičkog aposto- 
lata bila ustanovljena? 


Općenito govoreći Bog je svakomu kršćaninu 
naredio, da se brine za spas svoje braće. Ali Kato- 
ličkoj Akciji napose je svrha da nadomješćuje po- 
manjkanje klera, čija se nestašica osjeća osobito u 
današnje doba, kao što i da vrši svoj utjecaj u po- 
sebnim ambijentima. gdje ne bi mogli svećenici, sve 
da bi ih i dovoljno bilo, lako prodrijeti. 


13. Je li dakle apostolat specifično obilježje Ka- 
toličke Akcije? 

Uistinu Katolička Akcija; kojoj je svrha općenito 
kraljevstvo Isukrstovo, nužno uključuje u sebi misao 
apostolata, tako da društva, koja ne teže nego za 
privatnim i individualnim posvećenjem svojih čla- 
nova, kako je to slučaj kod nekih bratovština i kon- 
gregacija, ne mogu biti direktni njezini članovi. Ali 
ova su udruženja ipak nazvana »pomoćnici Katoličke 
Akcije«, jer brižljivijim duhovnim odgajanjem svo- 
jih pripadnika pripravljaju ih, da postanu najbolji 
pristaše Katoličke Akcije. 


14. Koje se dakle vrline traže od članova Kato- 
ličke Akcije? 

Osim posebnog poziva sa strane nadležne hie- 
rarhije, bez čega je jasno, da njihovo djelovanje ne 
bi imalo ni potrebitog auktoriteta ni potrebitog uspje- 
.ha, oni moraju posjedovati stanovite realne vrline. 
Osobito traži ova misija od strane upravljača, da se 
u punoj mjeri okoriste milostima sakramenta sv. Po- 
tvrde, koji ih čini savršenim vojnicima Krista i Crkve 
i zato zaslužuje da se nazivlje pravim sakramentom 
Katoličke Akcije. Ova traži od njih solidnu pobožnost, 
tačno poznavanje sv. vjere, potpunu poslušnost, neo- 
graničenu odanost Papi i biskupima, žarku i djelo- 
tvornu revnost, živu ljubav prema bližnjemu bez ika- 
kve razlike, kako se to pristoji apostolima. Ukratko 
rečeno, treba da imaju pravi kršćanski odgoj duha i 
srca, da cijene Katoličku Akciju, kao najuzvišeniju 
stvar u sebi, i da budu svijesni visokog poziva, po 
kojemu ih Bog pridružuje svećeničkoj službi. 


Područje rada. 
15.Koje je područje rada Katoličke Akcije? 
Isto kao i Crkve. Katolička Akcija nema druge 
svrhe, nego da ustanovi kraljevstvo Isukrstovo u svi- 
jetu, kao što nema drugog objekta, nego da upotrijebi 
sve katoličke sile organizovane za primjenu vjerskih 





i moralnih načela na svim stepenima individualnog, 
obiteljskog, profesionalnog i građanskog života, za 
širenje dobra u svim oblicima, u svim pravcima, di- 
rektno ili indirektno. m . 

Program Katoličke Akcije mora biti posebno obi- 
lježen religioznim duhom: usavršiti duhovnu spre- 
mu svojih članova, razviti u sporazumu sa Crkvom 
zdravu i blagotvornu socijalnu akciju, učvrstiti ili 
do potrebe obnoviti kršćansko življenje, jednom ri: 
ječju: kristijanizirati ili rekristijanizirati svijet, to je 
predmet Katoličke Akcije. 

16. Dakle se Katolička Akcija u svom cilju ne 
razlikuje od hierarhijskog apostolata? 

Nipošto. Budući da Katolička Akcija imade istu 
svrhu kao i božanska misija, što je povjerena Crkvi, 
ona jednako kao hierarhijski apostolat, »nije vreme« 
nitog nego duhovnog reda, nije političkog nego vjer- 
skog reda; nije zemaljskog, nego božanskog reda«. 

17. No nije li ona istodobno i socijalna akcija? 

Nužno je ona i takova, jer imajući za svrhu »da 
obnovi sve stvari u Kristu«, time ona priskrbljuje 
ljudskom društvu najveće od svih dobara ovoga svi- 
jeta: kršćanski poredak. Nu ovo pretpostavlja otvo- 
reni i iskreni prihvat nauka i direktiva Crkve u tom 
pogledu, osobito Papinih enciklika. 

18. A kakav je njezin odnos prema politici? 

Zastalno ona ne trpi nikakva kompromisa sa 
stranačkom politikom ili sa političkim stran- 
kama. Indiferentna prema oblicima vladavine, 1 
puštajući svojim članovima njihova . osobna 01 
privatna mnijenja u tom pogledu, Katolička Akcija 
vrši se na terenu postojećih ustava, poštuje postav- 
ljene vlasti i surađuje na njihovo poboljšanje. To je 
sva njezina »politika«. Drukčije rečeno, ona se po- 
stavlja »iznad i izvan stranaka«. 

19. Dakle Katolička Akcija nije indiferentna ni 
tuđa vremenitom blagostanju država? 

Pače Katolička Akcija podupire ovo blagostanje, 
koje je bližnja svrha civilnog društva, upravo time, 


što naređuje svojim članovima, da se pokoravaju 
zakonitoj vlasti, da brane i potpomažu u državi te- 
melje sreće i napretka naroda, naime: integritet mo- 
rala, čistoću domaćeg života, profesionalno poštenje 
vršenje pravde i ljubavi, po tom i slogu i sporazum 
socijalnih staleža; jednom riječju, sve što može da 


pridonese utvrđenju mira i sigurnosti u ljudskom: 


društvu. 


20. A kako to ona najsigurnije postizava? 


> Kada se ona odvaja od politike, shvaćene u obič- 
nom značenju riječi, jer na Katoličku Akciju ne spa- 
da da brani ijedan interes, koji bi bio samo i jedino 
vremenitog reda. No to ne znači, kako smo vidjeli, da 
ona zabranjuje svojim članovima, da učestvuju, ko- 
liko im je moguće, u javnom životu. Dapače ona ih 
čini sposobnijim, da svetošću svoga života i obavlja- 
njem kršćanskih dužnosti vrše svoje erađanske funk- 
cije. Ona tako priskrbljuje državi njezine najbolje 
građane i najsavjesnije službenike. U načelu ona da- 
pače pušta svojim članovima, kao srađanima slobodu, 
da se privatno, prema svojoj tradiciji ili sklonosti, pri- 
ključe ovoj ili onoj političkoj stranci, no koja nije 
u oporbi prema Crkvi. Ali kada oni djeluju u kato- 
ličkim društvima po mandatu, što ga imaju od hie- 
rarhije, tada se moraju svakako ustegnuti od svakog 
uplitanja u kontingentno područje politike. Njima je 
tada dužnost, da traže prije svega kraljevstvo Božje, 
koje upravo nije od ovoga svijeta. 


21. Može li se pak reći, da Katolička Akcija ima- 
de socijalnih i političkih ciljeva? 

Može se reći, da ih imade, ali samo indirektno, 
naime jedino u vezi i u korist višeg cilja, koji je 
upravo vlastit Crkvi, a sastoji se u dobrobiti i spasu 
duša, te u proširenju kraljevstva Isukrstova. 
| Da skupimo u jedno: Katolička Akcija postizava 
ove socijalne ciljeve time, što se ona brine za dobro 
čitavog čovjeka, nastojeći da svakoga pojedinca od- 
goji za valjanog vršioca svoga zvanja, koji će svo- 

jom vrjednoćom i svojim utjecajem podupirati iz- 
građivanje kršćanskog socijalnog poretka. što se 
pak tiče političkih ciljeva, ona ih jednako postizava 
time, što članovi Katoličke Akcije moraju, kao 9ra- 
đani, da lojalno djeluju za opće dobro braneći kršćan- 
ska načela, nastojeći da ljudi glasuju za dobre zakone 
i zadahnjujući svu svoju građansku djelatnost peča- 
tom Isukrstovim. 


22. Kakav je odnos Katoličke Akcije prema udru- 
ženjima vremenitog reda, osobito prema sindikatima? 


Budući da ova vrst udruženja imade iste svrhe 
kao i civilna te profesionalna zadruga, jasno je, da 
ne može direktno spadati u okvir Katoličke Akcije. 
Ali ipak njihova djelatnost potpada pod moralni za- 
kon, koji po svojoj dužnosti nadahnjuje i čuva Kato- 
lička Akcija. S druge strane nošto neka od ovih dru- 
štava vremenitog reda, kao na pr. sindikati, nužno 
vrše neki moralni utjecaj na život svojih članova, 
njihovih obitelji te i samog čitavog staleža, kojemu 
pripadaju, stoga spada na Katoličku Akciju, ne da 
se miješa u nutarnje funkcionisanje ovih udruže- 
nja, nego da se sa posebnim institucijama pobrine za 
moralni i vjerski odgoj njihovih upravljača. 


23. Može li se Katolička Akcija priključiti neu- 
tralnim organizacijama? 


Budući da je svrha i predmet Katoličke Akcije 
bitno vjerskog reda, ne možemo nikako zamisliti for- 
malno i trajno priključenje Katoličke Akcije neu- 
tralnim udruženjima, koja, u najmanju ruku, izjav- 
ljuju, da se mare za vjeru. Time bi Katolička Akcija 
izgubila svoju bitnu narav. Jedino bi Katolička Akcija 
mogla u posebnim slučajevima — o čemu imade da 
sudi hierarhija — od prigode do prigode s njima su- 
rađivati. No i tada ovo se surađivanje sa neutral- 
nim udruženjima ne može oživotvoriti nego u pita- 
njima čisto profesionalnim, sa razmjerno važnih raz- 
loga i sa svim potrebitim oprezom u takvu slučaju. 

Organizacija. 


24. Je li »organizacija« temeljna oznaka Kato- 
ličke Akcije? 

Kao što je apostolat i lajički eleme- 
nat oznaka Katoličke Akcije, tako je i organi- 
zacija formalna njezina oznaka. Jer Katolička 
Akcija vuče razloge svoga opstanka i svoje uspješ- 
nosti jedino po racionalnoj organizaciji. Plodnom ko- 
ordinacijom ona približuje i daje života različitim dje- 
latnostima, oživotvoruje između njih potvuni sklad 
intencije i akcije i tim im podaje novu životnu sna- 
gu i stavlja im pred oči tačan objektiv, a da zato 
ne umanjuje njihove vlastite funkcije, niti dira u nji- 
hovu autonomiju. 


25. Kako se ostvaruje ova organizacija? 

Ona se ne može potpuno oživotvoriti nego u 
jedinstvu ipo jedinstvu. Kao što Katolič- 
ka Akcija imade svoju vlastitu narav i svoju vlastitu 
svrhu, tako ona imade i svoju vlastitu jedinstvenu 
discipliniranu organizaciju, koja usklađuje sve xKato- 
ličke sile, jer se ove imadu povezati za postignuće 
zajedničkog cilja. Stoga je potrebito, da razni oblici 
katoličke djelatnosti nađu u hierarhiji svoje po- 
budno, regulatornoidisciplinsko sre 
dište. 


26. čemu ova organizacija? 


Iskustvo nam dokazuje, da samo koordinirana 
akcija imade pravu snagu. Tako se izbjegavaju opreč- 
na djelovanja i nezgodne inicijative. Zato Katolička 
Akcija osuđuje onaj partikularistički duh, koji stvara 
sijaset društava, čije međusobno djelovanje neutra- 
lizira ili priječi uspjeh zajedničkih sila. Sloga u 
djelovanju to je jedina moguća for- 
mula katoličkog apostolata. 


27. A koji je duh ove organizacije? 
Duh saradnje u međusobnoj ljubavi i duh velike 
kršćanske solidarnosti. Katolička Akcija podaje svo- 

jim pristašama svijest, da pripadaju samo 
jednom organizmu, samo jednom tijelu, čije 
unitarno ustrojstvo ne smeta autonomiji pojedinih 
dijelova, koji se ne stapaju jedni u druge, nego svi 
pridonašaju jedinstvenom cilju apostolata. 


28. Dakle ovo jedinstvo ne znači jednoličnost? 


Ne, koordinacija ne znači apsorbiranje. Katolička 
Akcija, prepuštajući svakom društvu relativnu auto- 
nomiju, spaja ih i koordinira, a ne staplja. Jednom 
riječju ona oživotvoruje jedinstvo u razno- 
ličnosti. | : 


29. Kako se ova unitarna organizacija imade 
shvaćati? 


Velika je sloboda unitarne orga- 
nizacije ostavljena Katoličkoj Ak- 
Ciji u svakoj zemlji, samo da bude 
sačuvana njezina bitnost i njezina 
temeljna načela. Konkretno postojanje Kato- 
ličke Akcije prilagođuje se prilikama osoba i stvari, 
kao što i okolnostima vremena i mjesta. Ona je da- 
kle dosljedno raznovrsna u svojoj vanjskoj formi ili 
ustrojstvu, u svom načinu djelovanja, u svojim bliž- 
njim zadaćama. 


30. Dakle Katolička Akcija poprima nacionalni 
oblik? 


Dakako. Treba da bude jedna francuska Katolič- 
ka Akcija, kako postoji talijanska, španjolska, lit- 
vanska, kineska Katolička Akcija i t. d. 


31. Postoji li temeljni tip organizacije Katoličke 
Akcije? 


U nekim zemljama, gdje treba Katoličku Akciju 
stvoriti s temelja, predlaže se forma unitarne orga- 
nizacije, koja obuhvaća sve katoličke elemente, raz- 
vrstane jedino po spolu u muške i ženske, i po dobi u 
starije i mlađe. Tako bi nastale četiri temeljne orga- 
nizacije; mladića, djevojaka, katoličkih muževa i ka- 

toličkih žena. To se ostvarilo u talijanskoj Katoličkoj 
Akciji, gdje se je također trebalo obazirati na posto- 
jeće prilike i stoga su obrazovane još dvije organi- 
zacije: naime sveučilišne (muške i ženske), i tako 
je došlo do šest temeljnih organizacija, čiji se šefovi 
okupljaju oko općeg duhovnika u središnjem odboru. 
Ovaj pak imade svoje ogranke u diecezanskim odbo- 
rima. Svaki pak od ovih šest grana talijanske Kato- 
ličke Akcije obuhvaća i posebne kategorije, tako na 
pr. ženska katolička omladina dijeli se na »učitelji- 
£e«, »namještenice«, »radnice«, »seljakinje« i t. d. 


32. Možemo li zamisliti i drugih oblika organi- 
zacija Katoličke Akcije? 


Zastalno, ondje, gdje Katolička Akcija nalazi već 


postojeća raznovrsna korisna društva, gdje nalazi do- 
voljnu materiju, kojoj jedino fali viša forma, jas- 
no je, da se ne mogu postojećim društvima nametnuti 


neki uvjeti, koji bi bili u protimbi sa njihovim sta- 


tutima. Tu će se samo raditi, da ih se pretvori u »Ka- 
toličku Akciju« združujući predstavnike ovih raznih 
aktivnosti u Viši Savjet, gdje će ge oni, budući tako 
službeno promaknuti na dostojanstvo članova Kato- 
ličke Akcije, nasloniti na hierarhijsku osovinu, od 
koje svi primaju harmoničnu uspješnu pobudu te is- 
todobno i precizne naredbe, koje tako proishode au- 
tentično od Crkve. 


33. Kakav će biti sastav tog Višeg Savjeta Ka- 
toličke Akcije? 

Viši Savjet Katoličke Akcije, obuhvaćajući oda- 
brane lajike u upravi, koji su sami navrnuti na de- 
blo hierarhije, razdijeljen je na toliko sekcija, koliko 
imade poglavitih oblika apostolata: na pr. vjerska 
sekcija, građanska sekcija i socijalna sekcija. Mogu 
mu se također pridružiti drugi neki odbori, kao od- 
bor za štampu, za kinematograf i t. d., gdje bi se 
postavilo kompetentne katoličke ličnosti. Osim toga 
mogla bi Katolička Akcija da periodično izdaje svoj 
službeni vjesnik, koji bi sadržavao službene akte 

Sv. Stolice i episkopata i uopće vjersku dokumentaciju 
1Z prvog izvora. 


34. A po kojem se organu oživotvoruje hierar- 
hijska direktiva Katoličke Akcije? 

U nekim zemljama, kao na pr. u Sjedinjenim Dr- 
žavama, postoji neka vrst permanentnog kongresa 
episkopata: National Catholic Welfare Council, dru- 
gdje kao u Belgiji stanoviti sastanci svih biskupa ili 
kao u Francuskoj sastanci svih kardinala i nadbi- 
skupa nalaze se ovlašteni da podadu unitarnoj organi- 
zaciji Katoličke Akcije potrebiti mandat i autorizovane 
naredbe. Na to episkopat delegira jednog od najupu- 
ćenijih svojih članova, kojemu je dodijeljen generalni 
duhovnik. Ovaj u sporazumu sa hierarhijom, daje 
Katoličkoj Akciji stanovite direktive, koje imadu 
blagotvorni učinak, da uklanjaju razlike mišljenja i 
djelovanja, određuju zajedničku akciju Crkve, usta- 
novljuju u skladu sa Sv. Stolicom autentični program 
misli i djela, dosta širok i istodobno dosta precizan, 
za koji se može narediti jednodušnost i izvan kojega 
nijedan katolik nema kvalifikacije da kao takav u 
parlamentu, u štampi, ili u društvima predstavlja i 
govori uime hierarhije1). 


39. Da li se Središnji odbor Katoličke Akcije raz- 
vrstava u diecezanske odbore? 

Svakako je poželjno, da se središnja organizacija 
opetuje u malom u svakom crkvenom području sa 
trostrukom razdiobom (oko biskupa i njegovog die- 
cezanskog duhovnika) vjerskih, građanskih i gocijal- 
nih aktivnosti. Razumije se pak već po sebi, da svaka 
biskupija, na temelju kanonskog prava uživa uisti- 
nu pravu autonomiju upogled svoje nutarnje vjer- 
ske i sopstvene organizacije, što se pak ne protivi, 
da se može doći do zajedničkih odredaba opće naravi, 
po kojima se Crkva kao takva izjavljuje u javnosti i 
prihvaća jednolični postupak u radu, kojemu je 
jedino zajamčen nesumnjivi uspjeh. 

1) Kod nas će vršiti funkciju Središnje Vijeće Kat. 
Akcije prema odredbi konferencije episkopata. 

36. Koje su, ukratko, koristi Katoličke Akcije? 

Prevažne su njezine koristi, jer ostvarujući želju 
najdražu Srcu Božjemu, naime intimnu slogu 
svjetovnjaka sa hierarhijom i hie- 
rarhije među sobom, uključuje pune uvjete 
pravog apostolata Crkve, kojemu su obećane sve po- 
bjede vremenitog i duhovnog preporoda. Tako kato- 
lici i njihovi vođe, mjesto da se pokažu nemoćni i 
razoružani, čine nerazrušivu hridinu, po primjeru 
prvih kršćana, koji imađahu samo jedno srce i jednu 
dušu. Organizacija katoličkog lajikata, koji sudjeluje 
u hierarhijskom apostolatu, odlučna je etapa povije- 
sti Crkve, koja će pozdraviti u Piju XI. faktično 
Papu Katoličke Akcije. 





] 
d 





Kod Biskupskog Ordinarijata u Hvaru te kou 


Knjižare Narodne Prosvjete — Zagreb, 


Kaptol 29, 


Hrvatske Knjižare, Split i Akademije Regina Apo- 
stolorum, Sarajevo, Koroščeva 15, mogu se dobiti 
ova izdanja Knjižnice »Zvijezda Mora« — Hvar. 


1. »Hitler i katolici« (poslanica njem. 
biskupa), preveo kan. don J. Dorotić 


2. Msgr. J. Pizzardo: »Katolička 
Akcija«, preveli bogoslovi hvarske bisku- 
«bije (Sim GUS a 

3. Msgr. M. Pušić: Temeljna kršć. 
krepost: ljubav Boga i bližnjega (katolici 
i domovina, katolici i komunizam it. d.), 
pastirska poslanica 1935. (str. 36) 


4. Msgr. R. Fontenelle: »Mali kate- 
kizam katol. Akcije«, preveo biskup Pušić 

